**«Ֆեներբահչե»** (թուրքերեն՝ Fenerbahçe kadın basketbol takımı), կանանց թուրքական բասկետբոլային ակումբ, որը գործում է Ստամբուլում։ Հիմնադրվել է 1954 թվականին։ Ակումբը 11 անգամ դարձել է Թուրքիայի չեմպիոն, թուրքական ակումբների շրջանում ունի լավագույն ցուցանիշը՝ ՖԻԲԱ-ի Եվրոլիգայի մրցաշարում։ Ակումբը 2012-2013 թվականների մրցաշարում զբաղեցրել է երկրորդ հորիզոնականը։

Պատմություն
-----------

1954 թվականին Ստամբուլի «Ֆեներբահչե» սպորտային ակումբի կազմում ձևավորվել է կանանց բասկետբոլային ակումբ, որը մինչև 1969 թվականը հանդես էր գալիս Ստամբուլի կանանց բասկետբոլային լիգայույմ։ Մոռացության 10 տարիներից հետո՝ ակումբը 1978 թվականին նորից հայտ է ներկայացրել՝ հանդես գալու ակումբում։ Ակումբը Թուրքիայում իր առաջին հաջողությունը գրանցել է 1998/99 թվականներին՝ դառնալով առաջնության չեմպիոն։

21-րդ դարում Ստամբուլի ակումբը դարձել է կանանց թուրքական բասկետբոլի թոփ ակումբների մեկը։ Ակումբը 10 անգամ դարձել է Կանանց բասկետբոլի Թուրքիայի առաջնության չեմպիոն, ընդորում 2006 թվականից մինչև 2014 թվականը ութ անգամ անընդմեջ դարձել է երկրի առաջնության չեմպիոն։

Եվրոպական առաջնությունները թուրքական ակումբի վիճակագրությունը գնալով աճում է։ Երկու մրցաշրջան անընդմեջ դուրս է եկել ՖԻԲԱ-ի Եվրալիգայի չորսի կիսաեզրափակիչ և եթե 2004 թվականին բասկետբոլիստները զբաղեցրել էին 4-րդ հորիզոնական, ապա 2005 թվականին նրանք հանդես են եկել եզրափակչում, որի ժամանակ 45։53 հաշվով պարտվել են դաշտի տերերին՝ իտալական «Ֆարդ Նապոլի» ակումբին։ 2005/06 մրցաշրջանից մինչև 2010/11 մրցաշրջանը «Ֆեներբահչեն» մշտապես հանդես է եկել Եվրալիգայի չորսի կիսաեզրափակչում՝ հիմնականում պարտվելով ռուսական «ՈՒԳՄԿ» և «Սպարտա էնդ Կ» բասկետբոլային ակումբներին։ Սակայն արդեն 2011/12 մրցաշրջանի ժամանակ ակումբը վստահորեն հասել է Եվրալիգայի ութի առաջնությունը, որտեղ երրորդ տեղի համար պայքարում զիջել է Եկատերինբուրգի «ՈՒԳՄԿ» ակումբին։ Մեկ տարի անց՝ 2012/12 մրցաշրջանի ժամանակ ճակատագիրը դարձյալ կապել է այս երկու ակումբներին, սակայն արդեն Եվրալիգայի եզրափակիչ հանդիպման ժամանակ թուրքական ակումբը դարձյալ պարտվել է։ Մինչև «Ֆեներբահչեն» թուրքական ոչ մի ակումբ չի կարողացել այդքան բարձր հորիզոնական զբաղեցնել՝ կանանց բասկետբոլի եվրոպական առաջնությունում։

Նվաճումներ
----------

* ՖԻԲԱ-ի Եվրոլիգայի արծաթե մրցանակակիր՝ 2012/13, 2013/14, 2016/17 մրցաշրջաններ,
* ՖԻԲԱ-ի Եվրալիգայի ֆինալիստ՝ 2004/05 մրցաշրջան,
* Կանանց բասկետբոլի Թուրքիայի չեմպիոն՝ 1999, 2002, 2004, 2006, 2007, 2008, 2009, 2010, 2011, 2012, 2013, 2016
* Կանանց բասկետբոլի Թուրքիայի արծաթե մրցանակակիր՝ 1991, 1992, 1995, 1996, 2000, 2001, 2005, 2014
* Կանանց բասկետբոլի Թուրքիայի գավաթի դափնեկիր՝ 2000, 2001, 2004, 2005, 2006, 2007, 2008, 2009, 2015, 2016

Հայտնի բասկետբոլիստներ
----------------------

* Ամերիկայի Միացյալ Նահանգներ Քեթի Սմիթ
* Ամերիկայի Միացյալ Նահանգներ Դայանա Տաուրազի
* Ամերիկայի Միացյալ Նահանգներ Նիկոլ Պաուել
* Ամերիկայի Միացյալ Նահանգներ Քվանիտրա Հոլինգսֆորդ
* Ամերիկայի Միացյալ Նահանգներ Քելի Միլլեր
* Կանադա Թամի Սաթոն Բրաուն
* Ավստրալիա Փենի Թեյլոր
* Չեխիա Հանա Գորակովա
* Ֆրանսիա Էմիլի Գոմիս
* Ֆրանսիա Իզաբել Յակուբու Դեուի
* Լատվիա Էլինա Բաբկինա
* Լատվիա Անետե Յակոբսոնե Ժոգոտա
* Լատվիա Զանե Տամանե
* Ռուսաստան Ելենա Բարանովա
* Ռուսաստան Օքսանա Զակալյուժնայա
* Թուրքիա Շազիե Իվեգին Քարսլը

Տես նաև
-------

* Ֆեներբահչե (տղամարդկանց բասկետբոլային ակումբ)

Ծանոթագրություններ
------------------

1. ↑  «www.fenerbahce.org»։ *Fenerbahçe Women's Basketball*։ Fenerbahce Spor kulubu։ 15 Aralık 2010 Çarşamba։ Վերցված է 05.07.2018

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |